Xylophilus

Xylophilus er en slekt av biller som ligner smellere (Elateridae).

Utseende 
Små (ca. 3-7 millimeter), avlange, blanke råtevedbiller med lange og kraftige antenner, mer eller mindre rødlige på farge. Antenner og bein er røde, antennene omtrent halve kroppslengden. Pronotum er rundet, betydelige bredere enn langt, bakhjørnene litt tilbaketrukne. Dekkvingene er nokså jevnbrede med kraftige punktrader.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.

Utbredelse 
Slekten forekommer i den palearktiske sone, Nord-Amerika og Sørøst-Asia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Melasinae Fleming, 1821
 Stammen Xylobiini Reitter, 1911
 Slekten Xylophilus Mannerheim, 1823
 Glansråtevedbille, Xylophilus corticalis (Paykull, 1800) – finnes i Norge, relativt vanlig langs kysten vest til Kristiansand, noen funn fra Hordaland og Trøndelag.
 Xylophilus crassicornis Muona, 2000
 Xylophilus cylindriformis (Horn, 1871)
 Xylophilus hylocharoides Otto, 2016
 Xylophilus laosianus Otto, 2016
 Xylophilus philippinus Fleutiaux
 Xylophilus rufomarginatus Fleutiaux
 Xylophilus testaceus (Herbst, 1806)

Referanser

Litteratur 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 
 Bilde av Xylophilus testaceus
 bugguide.net - bildedatabase over nordamerikanske insekter
 IUCN rødlistevurdering for Xylophilus testaceus
 Artsdatabanken - glansråtevedbille

Råtevedbiller
Biller formelt beskrevet i 1823
Dyr formelt beskrevet av Carl Gustaf von Mannerheim